**CGS**

**ΕΚΠΑΙΔΕΥΤΙΚΟ ΠΡΟΓΡΑΜΜΑ : ΛΕΜΕ ΤΗΝ ΑΛΗΘΕΙΑ ΣΤΗΝ ΕΞΟΥΣΙΑ**

**ΘΕΜΑΤΙΚΗ ΕΝΟΤΗΤΑ: ΠΡΟΣΦΥΓΕΣ**

**ΔΙΔΑΣΚΟΥΣΑ ΔΗΜΙΟΥΡΓΙΚΗΣ ΓΡΑΦΗΣ: ΒΑΝΙΑ ΣΥΡΜΟΥ**

**Γ΄ΓΥΜΝΑΣΙΟΥ**

**Κεραμιδάς Δημήτρης**

**Αποχαιρετιστήριο δώρο**

Κοίταζα το χάρτη

ήταν φθαρμένος μα η πατρίδα φαινόταν ακόμη

Πήρα μαζί μου τη μπάλα, τα βιβλία μου και το ρολόι

που μου χάρισε ο παππούς

Αυτός έμεινε πίσω

Φαγητό και ρούχα πήρε η μητέρα

Δεν ξέρω πού πηγαίνουμε

Ελπίζω να ‘χει καλούς ανθρώπους

Πήρα μαζί και λίγο χώμα

το μάζεψε ο παππούς από τον κήπο και μου το’δωσε

«Να μας θυμάσαι» είπε

Όλα αυτά που ήθελα να κρατήσω στη μνήμη

ήταν σ’ αυτό το σβώλο χώμα.